ประมูล อุณหธูป - วิกิพีเดีย

# ประมูล อุณหธูป

### จากวิกิพีเดีย สารานุกรมเสรี

สารานุกรมประเทศไทย
...

ประมูล อุณหธูป ใช้นามปากกาว่า อุษณา เพลิงธรรม เกิดเมื่อวันที่ 17 มิถุนายน พ.ศ. 2463 บิดาชื่อ อุณห์ มาดาชื่อ เพิ่ม เริ่มการศึกษาที่โรงเรียนเทวะกุญชร บ้านหม้อ โรงเรียนมัธยมกล่อมพิทยา แล้วเรียนต่อ โรงเรียนมัธยมบ้านสมเด็จเจ้าพระยา เมื่ออายุ 18 ได้เข้าเรียนช่างรังวัดควบคู่ไปกับการทำงานที่กองรังวัด จนสอบได้ประกาศนียบัตรช่างจัตวา

อุษณา เพลิงธรรม เริ่มงานเขียนหนังสือไปพร้อมๆ กับการทำหนังสือพิมพ์จากประชามิตร มา บางกอก สยามสมัย แสนสุข สยามรัฐ สยามรัฐสัปดาห์วิจารณ์ จนเป็นบรรณาธิการชาวกรุง แต่ประสบปัญหาสุขภาพจนต้องออกมาแปลหนังสืออยู่กับบ้านและเจ็บป่วยเรื้อรังเป็นเวลายาวนานถึง 20 ปี

อุษณา เพลิงธรรม เป็นนักเขียนที่ขึ้นชื่อในเรื่องความละเอียดอ่อนและพิถีพิถันในการเลือกใช้ถ้อยคำ ผลงานด้านนิยายที่โด่งดัง คือ จัน ดารา ส่วนเรื่องสั้นได้แก่ ชุดช่อประยงคุ์ และแกมเก็จ สำหรับการแปลเขามักใช้ชื่อจริงและได้รับความสำเร็จอย่างสูง ตั้งแต่เรื่องแรก คือ โลกียชน ซึ่งจากเรื่อง ตอณืติล์ยาแฟลท ของจอห์น สไตน์เบ็ค หลังจากนั้นก็มีเรื่องแปลเรื่องอื่น ๆ ติดตามมา อีกหลายเล่ม เช่น ปีศาจสันนิวาส จอมทรนง แสนแค้น ซาลาโก้ เก็บเบี้ยในรังโจร โลงของอีส้า เป็นต้น

อุษณา เพลิงธรรม เสียชีวิต เมื่อวันที่ 11 มกราคม พ.ศ. 2530 สิริอายุได้ 68 ปี

## [แก้] นามปากกา

- อุษณา เพลิงธรรม เจ้าจำปี
- ทองคำเปลว
- มาลาธร
- อุ่ณห์
- ปอธ.
- จอรี

## [แก้] สรุปผลงาน

### [แก้] รวมเรื่องสั้น

- ช่อประยงค์
- แกมเก็จ ( ภายหลังนำไปรวมพิมพ์เป็นปกอ่อน 7 เล่ม คือ เล่ม เสพสมบ่มิสม ฤจะเริด รมเยศ สิเกลศยังโลดเถลิง สเริงระบำดำรู พรูควั่งถั่งนรกแลสวรรค์ ตราบเดือนฟั่นฟ้าแลดิน เพียงประคิ่น แหล่งหล้า บารนี)

### [แก้] เรื่องสั้น-สั้น

- ดอกรัก
- โสมส่องแสง
- ทางหรดีของหิมพานค์ (ใช้นามปากกา "เจ้าจำปี" )

### [แก้] รวมสั้นขนาดยาว

- ไม่มีอะไรในกอไผ่

### [แก้] นวนิยาย

- เรื่องของจัน ดารา

### [แก้] เรื่องแปล

- โลกียชน
- เจ้าแม่ทองดำ
- ปีศาจสันนิวาส
- จอมทรนง
- แสนแค้น
- ซาลาโก้
- เก็บเบี้ยในรังโจร
- โลงของอีส้า

### [แก้] เรื่องอื่น ๆ

- ไม่ตายดอกเพราะ เสน่หา
- ชมรมโปกฮา

| ประมูล อุณหธูป เป็นบทความเกี่ยวกับ นักเขียน หรือ นักประพันธ์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ประมูล อุณหธูป ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9B/%E0%B8%A3/%E0%B8%B0/%E0%B8%9B%E0%B8%A3%E0%B8%B0%E0%B8%A1%E0%B8%B9%E0%B8%A5_%E0%B8%AD%E0%B8%B8%E0%B8%93%E0%B8%AB%E0%B8%98%E0%B8%B9%E0%B8%9B.html".

หมวดหมู่: บทความเกี่ยวกับ นักเขียน ที่ยังไม่สมบูรณ์ | นักประพันธ์ไทย | นามปากกา | นักเขียนไทย

##### Views

- บทความ
- อภิปราย
- รุ่นปัจจุบัน

##### ค้นหา